Sanctæ ecclesiæ Dei et beatorum apostolorum Petri et Pauli, quæ est constructa in pago Matisconensi, videlicet in Cluniaco, cui preest domnus Maiolus abbas. Ego Adalbodus vendo vobis vineam unam quæ est sita in agro Laiacensi, in villa Seia; quæ terminatur a mane via vicina Biliaco, a meridie et a sero terra Sancti Petri, a circio terra alterius Sancti Petri: habet undique perticas XXVI. Infra istas terminationes, vendo vobis, o seniores de Cluniaco, totum et integrum, pro quo a vobis pretium solidorum XVI [accipio]; ut deinceps jam de ipsa vinea faciatis quod melius vobis placuerit, nullo contradicente. Si quis vero de heredibus meis, aut alius quilibet calumpniari temptaverit, hoc nichil prevaleat, et insuper II uncias de auro componat. Actum Seia in villa publice. S. Adalboldi, qui venditionem istam fecit, et per cartam firmari rogavit. S. Johannis, presbiteri, Amblardi, Gunitii, Vuarenboldi, Aremberti, Martini, Natalis, Ingelberti, Rotardi. Data per manum Johannis, presbiteri, in mense maio, die dominico, anno XII regnante Lothario rege.